CELEX: 32006D0600
Language: lt
Date: 1157328000000
Title: 2006/600/EB: 2006 m. rugsėjo 4 d. Komisijos sprendimas, nustatantis tam tikrų statybos produktų išorinių degumo charakteristikų klases trisluoksniams metalu dengtiems stogų paneliams (pranešta dokumentu Nr. C(2006) 3883)   (Tekstas svarbus EEE)

7.9.2006   
            
            
               LT
            
            
               Europos Sąjungos oficialusis leidinys
            
            
               L 244/24
            
         KOMISIJOS SPRENDIMAS
   2006 m. rugsėjo 4 d.
   nustatantis tam tikrų statybos produktų išorinių degumo charakteristikų klases trisluoksniams metalu dengtiems stogų paneliams
   (pranešta dokumentu Nr. C(2006) 3883)
   (Tekstas svarbus EEE)
   (2006/600/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1988 m. gruodžio 21 d. Direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 20 straipsnio 2 dalį,
   kadangi:
   
               (1)
            
            
               Direktyvoje 89/106/EEB numatyta, kad siekiant, jog būtų atsižvelgiama į skirtingus statinių apsaugos lygius nacionaliniu, regioniniu arba vietiniu lygiu, aiškinamuosiuose dokumentuose gali tekti nustatyti klases, atitinkančias gaminių charakteristikas, atsižvelgiant į kiekvieną esminį reikalavimą. Šie dokumentai buvo paskelbti Komisijos komunikatu dėl Direktyvos 89/106/EEB aiškinamųjų dokumentų (2).
            
         
               (2)
            
            
               Aiškinamajame dokumente Nr. 2 pateikiama keletas tarpusavyje susijusių priemonių dėl esminio saugos gaisro atveju reikalavimo, kuriomis apibrėžiama priešgaisrinės saugos strategija, kuri valstybėse narėse gali būti įgyvendinama skirtingais būdais.
            
         
               (3)
            
            
               Aiškinamasis dokumentas Nr. 2 nustato, kad viena iš tų priemonių – tai ugnies ir dūmų atsiradimo bei jų plitimo apribojimas tam tikrame plote apribojant statybos produktų potencialą turėti įtakos gaisro kilimui.
            
         
               (4)
            
            
               To apribojimo lygį galima išreikšti tik skirtingais produktų degumo charakteristikų lygiais jų galutinio panaudojimo vietoje.
            
         
               (5)
            
            
               Suderinus sprendimą, 2001 m. rugpjūčio 21 d. Komisijos sprendimu 2001/671/EB, įgyvendinančiu Tarybos direktyvą 89/106/EEB dėl stogų ir stogo dangų reakcijos į išorinį gaisrą klasifikacijos, buvo patvirtinta klasifikavimo sistema (3).
            
         
               (6)
            
            
               Jei tai yra tam tikri statybos produktai, privaloma taikyti Sprendime 2001/671/EB nustatytą klasifikaciją.
            
         
               (7)
            
            
               Kai kurių stogų ir stogo dangų degumo charakteristikos pagal Sprendime 2001/671/EB pateiktą klasifikaciją yra plačiai taikomos ir pakankamai gerai žinomos valstybių narių priešgaisrinės apsaugos institucijoms, todėl su jomis nebūtina atlikti šios konkrečios atsparumo savybės bandymų.
            
         
               (8)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Statybos produktai, atitinkantys degumo charakteristikas ir kuriems nereikalingi tolimesni bandymai, yra nurodyti priede.
   2 straipsnis
   Konkrečios klasės, į kurias turi būti skirstomi skirtingi statybos produktai pagal degumo charakteristikų klasifikaciją, priimtą Sprendimu 2001/671/EB, yra nurodyti šio sprendimo priede.
   3 straipsnis
   Produktai, jeigu tinkama, vertinami atsižvelgiant į jų galutinį panaudojimą.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. rugsėjo 4 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 40, 1989 2 11, p. 12. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL C 62, 1994 2 28, p. 1.
   
      (3)  OL L 235, 2001 9 4, p. 20.
   
      PRIEDAS
      Šiame priede nurodytoje lentelėje išvardijami statybos produktai, atitinkantys visus degumo charakteristikų reikalavimus ir kuriems nereikalingi papildomi bandymai.
      Lentelė
      TRISLUOKSNIŲ METALU DENGTŲ STOGO PANELIŲ KLASIFIKACIJA PAGAL DEGUMĄ
      
                  Produktas (1)
                  
               
               
                  Produkto charakteristikos
               
               
                  Medžiagos minimalus tankis
               
               
                  Klasė (2)
                  
               
            
                  Trisluoksniai paneliai stogams, dengti plienu, nerūdijančiu plienu, ar aliuminiu
               
               
                  Pagal EN 14509 (1)
                  
               
               
                  PUR 35 kg/m3
                  
                  arba
               
               
                  BROOF (t1)
               
            
                  MV (vertikaliai orientuoto pluošto plokštė) 80 kg/m3
                  
                  arba
               
               
                  BROOF (t2)
               
            
                  MV (pilnai užpildytos plokštės) 110 kg/m3
                  
               
               
                  BROOF (t3)
               
            
            
         (1)  Paneliai su profiliuota išorine metalo danga:
      
                  —
               
               
                  minimalus storis: 0,4 mm dangoms iš plieno ir nerūdijančio plieno;
               
            
                  —
               
               
                  minimalus storis: 0,9 mm dangoms iš aliuminio;
               
            
                  —
               
               
                  vainikėlio užlaida mažiausiai 15 mm užeina ant kitos vainikėlio pusės (šoninis užleidimas – išilginė jungtis), arba metalinis dangtelis ant išilginės jungties, visiškai uždengiantis sujungtus vainikėlius arba paaukštintas užlankas ant išilginės jungties;
               
            
                  —
               
               
                  kur įmanoma, galinė užlaida didesnė ar lygi 75 mm;
               
            
                  —
               
               
                  dangą, saugančią nuo nepalankių oro sąlygų, sudaro PVC dažai, kurių maksimalus nominalus sausos plėvelės storis yra 0,200 mm, kurių PCS nėra didesnis nei 8,0 MJ/m2, o maksimali sausa masė yra 300 g/m2
                  
                  arba bet kokie kiti plonasluoksniai dažai, neviršijantys prieš tai pateiktų storio rodiklių;
               
            
                  —
               
               
                  minimali degumo klasė – D-s3, d0 be pakraščio apsaugos pagal EN 13501-1.
               
            
         (2)  Klasė, kaip nurodyta Sprendimo 2001/671/EB priedo lentelėje.
      Naudojami simboliai: PUR – poliuretanas; MV – mineralinė vata; PVC – polivinylchloridas; PCS – bendras šiluminis potencialas.